Gode råd til påklædning: Tag gerne neutrale farver på. Undgå generelt overtøj (jakker, overtræksbukser eller regntøj). Tag i stedet en varm (strik) trøje på. Til de små fungerer lag på lag. Masser af uld, inde under det tøj, som de skal fotograferes i.  Farver der er gode til tøj: Lyse farver, som beige, hvid, pastelfarver, varme og brunlige toner er altid en SIKKER VINDER!  Det er de, fordi farverne er rolige og neutrale samt altid fungerer godt til alle baggrunde. Hvad end du fotograferes i en grøn skov/park eller ved stranden. Hvis du ønsker, at jeg skal ramme de toner og farver, som du har set fra mit øvrige arbejde/redigeringstil, så er det klart min anbefaling, at du og din familie bærer neutrale farver/nuancer til fotosession, som beskrevet ovenfor. Farver du bør UNDGÅ: Lyserøde og røde farver samt kraftige pangfarver (blå, grøn, gul samt neonfarver). Jeg fraråder tøj med neon- eller pangfarver og tøj med synligt print, store motiver eller logoer, da det stjæler fokus fra billederne. Sommer & Forår: Luftigt tøj, kjoler, selebukser og løse skjorter er altid et hit. Kyser til de små kan også være super sødt, hvis det blæser lidt.  Efterår & Vinter: Tag godt med varmt tøj på. Lag på lag. Masser af uld under det tøj, som du ønsker at du eller dine børn skal fotograferes i. Ingen store jakker. Søde strikhuer til børnene.  Inspiration: Tag et kig på min instagramkonto @ciliebaggerphotography og scrol blandt mine billeder, hvis du gerne vil blive inspireret til din næste fotosession.